title: 毛主席诗词真烦人,老师叫我们找毛主席的诗! 
desc: 真烦人,叫我们找毛主席的诗!
answer: 沁园春*雪（1936.02）
  
  北国风光，千里冰封，万里雪飘。
  望长城内外，惟馀莽莽；大河上下，顿失滔滔。
  山舞银蛇，原驰蜡象，欲与天公试比高。
  须晴日，看红妆素裹，分外妖娆。
  
  江山如此多娇，
  引无数英雄竞折腰。
  惜秦皇汉武，略输文采；唐宗宋祖，稍逊风骚。
  一代天骄，，只识弯弓射大雕。
  俱往矣，数风流人物，还看今朝。
  
  
  他另一首“沁园春*长沙”，也是极为出色的：
  
  沁园春*长沙（1925）
  
  独立寒秋，湘江北去，橘子洲头。
  看万山红遍，层林尽染；漫江碧透，百舸争流。
  鹰击长空，鱼翔浅底，万类霜天竞自由。
  怅寥廓，问苍茫大地，谁主沉浮。
  
  携来百侣曾游，
  忆往昔峥嵘岁月稠。
  恰同学少年，风华正茂；书生意气，挥斥方遒。
  指点江山，激扬文字，粪土当年万户侯。
  曾记否，到中流击水，浪遏飞舟。
  
  
  在我看来，毛主席的那首“忆秦娥*娄山关”，在古今所有“忆秦娥”词中都是出类拔萃的：
  
  忆秦娥*娄山关（1935.02）
  
  西风烈，
  长空雁叫霜晨月。
  霜晨月，
  马蹄声碎，喇叭声咽。
  
  雄关漫道真如铁，
  而今迈步从头越。
  从头越，
  苍山如海，残阳如血。
  
  
  而革命英雄主义和浪漫主义结合最出色的，则是那首“蝶恋花*答李淑一”
  
  蝶恋花*答李淑一（1957.05.11）
  
  我失骄杨君失柳，
  杨柳轻扬直上重霄九。
  问讯吴刚何所有，
  吴刚捧出桂花酒。
  
  寂寞嫦娥舒广袖，
  万里长空且为忠魂舞。
  忽报人间曾伏虎，
  泪飞顿作倾盆雨。
  
  毛泽东主席一生情系人民，人民受苦他难过，人民解放他欣悦。例如：
  
  浣溪沙*和柳亚子先生（1950.10）
  
  一九五零年国庆观剧，柳亚子先生即席赋《浣溪沙》，因步其韵奉和。
  长夜难明赤县天，
  百年魔怪舞翩跹，
  人民五亿不团圆。
  
  一唱雄鸡天下白，
  万方乐奏有于阗，
  诗人兴会更无前。
  
  
  七律二首*送瘟神（1958.07.01）
  
  读六月三十日《人民日报》，余江县消灭了血丝虫。浮想联翩，
  夜不能寐。微风拂晓，旭日临窗，遥望南天，欣然命笔。
  
  绿水青山枉自多，华佗无奈小虫何！
  千村薜荔人遗矢，万户萧疏鬼唱歌。
  坐地日行八万里，巡天遥看一千河。
  牛郎欲问瘟神事，一样悲欢逐逝波。
  
  春风杨柳万千条，六亿神州尽舜尧。
  红雨随心翻作浪，青山着意化为桥。
  天连五岭银锄落，地动三河铁臂摇。
  借问瘟君欲何往，纸船明烛照天烧。
  
  七律*到韶山（1959.06）
  
  一九五九年六月二十五日到韶山。离别这个地方已有三十二年了。
  
  别梦依稀咒逝川，故园三十二年前。
  红旗卷起农奴戟，黑手高悬霸主鞭。
  为有牺牲多壮志，敢教日月换新天。
  喜看稻菽千重浪，遍地英雄下夕烟。
  
  毛主席诗词大气磅礴，即使是小令也依然如此：
  
  采桑子*重阳（1929.10）
  
  人生易老天难老，岁岁重阳。
  今又重阳，
  战地黄花分外香。
  
  一年一度秋风ⅲ凰拼汗狻?
  胜似春光，
  寥廓江天万里霜。
  
  如梦令*元旦（1930.01）
  
  宁化、清流、归化，
  路隘林深苔滑。
  今日向何方，直指武夷山下。
  山下山下，
  风展红旗如画。
  
  
  减字木兰花*广昌路上（1930.02）
  
  漫天皆白，
  雪里行军情更迫。
  头上高山，
  风卷红旗过大关。
  
  此行何去？
  赣江风雪迷漫处。
  命令昨颁，
  十万工农下吉安。
  
  
  十六字令*三首（1934-35）
  
  山，
  快马加鞭未下鞍。
  惊回首，离天三尺三。
  
  山，
  倒海翻江卷巨澜。
  奔腾急，万马战犹酣。
  
  山，
  刺破青天锷未残。
  天欲堕，赖以拄其间。
  
  
  其他一些称得上传世之作的有：
  渔家傲*反第一次大“围剿”（1931春）
  
  万木霜天红烂漫，
  天兵怒气冲霄汉。
  雾满龙冈千嶂暗，
  齐声唤，
  前头捉了张辉瓒。
  
  二十万军重入赣，
  风烟滚滚来天半。
  唤起工农千百万，
  同心干，
  不周山下红旗乱。
  
  菩萨蛮　大柏地　　1933　夏
  
  　　　　赤橙黄绿青蓝紫，
  　　　　谁持彩练当空舞？
  　　　　雨后复斜阳，
  　　　　关山阵阵苍。
  
  　　　　当年鏖战急，
  　　　　弹洞前村壁。
  　　　　装点此关山，
  　　　　今朝更好看。
  
  清平乐　会昌　　1934　夏
  
  　　　　东方欲晓，
  　　　　莫道君行早。
  　　　　踏遍青山人未老，
  　　　　风景这边独好。
  
  　　　　会昌城外高峰，
  　　　　颠连直接东溟。
  　　　　战士指看南粤，
  　　　　更加郁郁葱葱。
  
  七律　长征　　1935.10
  
  　　　　红军不怕远征难，万水千山只等闲。
  　　　　五岭逶迤腾细浪，乌蒙磅礴走泥丸。
  　　　　金沙水拍云崖暖，大渡桥横铁索寒。
  　　　　更喜岷山千里雪，三军过后尽开颜。
  念奴娇　昆仑　　1935.10
  
  　　　　横空出世，莽昆仑，阅尽人间春色。
  　　　　飞起玉龙三百万，搅得周天寒彻。
  　　　　夏日消溶，江河横溢，人或为鱼鳖。
  　　　　千秋功罪，谁人曾与评说？
  
  　　　　而今我谓昆仑：不要这高，不要这多雪。
  　　　　安得倚天抽宝剑，把汝裁为三截？
  　　　　一截遗欧，一截赠美，一截还东国。
  　　　　太平世界，环球同此凉热。
  
  清平乐　六盘山　　1935.10
  
  　　　　天高云淡，
  　　　　望断南飞雁。
  　　　　不到长城非好汉，
  　　　　屈指行程二万。
  
  　　　　六盘山上高峰，
  　　　　红旗漫卷西风。
  　　　　今日长缨在手，
  　　　　何时缚住苍龙？
  
  七律　人民解放军占领南京　　1949.04
  
  　　　　钟山风雨起苍黄，百万雄师过大江。
  　　　　虎踞龙盘今胜昔，天翻地覆慨而慷。
  　　　　宜将胜勇追穷寇，不可沽名学霸王。
  　　　　天若有情天亦老，人间正道是沧桑。
  
  七律　和柳亚子先生　　1949.04.29
  
  　　　　饮茶粤海未能忘，索句渝州叶正黄。
  　　　　三十一年还旧国，落花时节读华章。
  　　　　牢骚太盛防肠断，风物长宜放眼量。
  　　　　莫道昆明池水浅，观鱼胜过富春江。
  
  浪淘沙　北戴河　　1954　夏
  
  　　　　大雨落幽燕，
  　　　　白浪滔天，
  　　　　秦皇岛外打鱼船。
  　　　　一片汪洋都不见，
  　　　　知向谁边？
  
  　　　　往事越千年，
  　　　　魏武挥鞭，
  　　　　东临碣石有遗篇。
  　　　　萧瑟秋风今又是，
  　　　　换了人间。
  
  水调歌头　游泳　　1956.06
  
  　　　　才饮长江水，又食武昌鱼。
  　　　　万里长江横渡，极目楚天舒。
  　　　　不管风吹浪打，胜似闲庭信步，今日得宽余。
  　　　　子在川上曰：逝者如斯夫！
  
  　　　　风樯动，龟蛇静，起宏图。
  　　　　一桥飞架南北，天堑变通途。
  　　　　更立西江石壁，截断巫山云雨，高峡出平湖。
  　　　　神女应无恙，当今世界殊。
  
  七律　登庐山　　1959.07.01
  
  　　　　一山飞峙大江边，跃上葱茏四百旋。
  　　　　冷眼向洋看世界，热风吹雨洒江天。
  　　　　云横九派浮黄鹤，浪下三吴起白烟。
  　　　　陶令不知何处去，桃花源里可耕田？
  
  七绝　为女民兵题照　　1961.02
  
  　　　　飒爽英姿五尺枪，曙光初照演兵场。
  　　　　中华儿女多奇志，不爱红装爱武装。
  
  　　　　七律　答友人　　1961
  
  　　　　九嶷山上白云飞，帝子乘风下翠微。
  　　　　斑竹一枝千滴泪，红霞万朵百重衣。
  　　　　洞庭波涌连天雪，长岛人歌动地诗。
  　　　　我欲因之梦寥廓，芙蓉国里尽朝晖。
  
  七律　和郭沫若同志　　1961.11.17
  
  　　　　一从大地起风雷，便有精生白骨堆。
  　　　　僧是愚氓犹可训，妖为鬼蜮必成灾。
  　　　　金猴奋起千钧棒，玉宇澄清万里埃。
  　　　　今日欢呼孙大圣，只缘妖雾又重来。
  
  卜算子　咏梅　　1961.12
  
  　　　　读陆游咏梅词，反其意而用之。
  
  　　　　风雨送春归，飞雪迎春到。
  　　　　已是悬崖百丈冰，犹有花枝俏。
  
  　　　　俏也不争春，只把春来报。
  　　　　待到山花烂漫时，她在丛中笑。
  
  七律　冬云　　1962.12.26
  
  　　　　雪压冬云白絮飞，万花纷谢一时稀。
  　　　　高天滚滚寒流急，大地微微暖气吹。
  　　　　独有英雄驱虎豹，更无豪杰怕熊罴。
  　　　　梅花欢喜漫天雪，冻死苍蝇未足奇。
  满江红　和郭沫若同志　　1963.01.09
  
  　　　　小小寰球，有几个苍蝇碰壁。
  　　　　嗡嗡叫，几声凄厉，几声抽泣。
  　　　　蚂蚁缘槐夸大国，蚍蜉撼树谈何易。
  　　　　正西风落叶下长安，飞鸣镝。
  
  　　　　多少事，从来急；
  　　　　天地转，光阴迫。
  　　　　一万年太久，只争朝夕。
  　　　　四海翻腾云水怒，五洲震荡风雷激。
  　　　　要扫除一切害人虫，全无敌。
  